Samarbejde om tilsyn vedr. pleje og praktisk hjælp, hensigtserklæring nr. 26 
budget 2015 
Sagsfremstilling 
15.    Samarbejde om tilsyn vedr. pleje og praktisk hjælp, hensigtserklæring nr. 26 budget 
2015  
                                                                                                                        Åbent 
Sagsnr.: 326-2014-131693     J.nr.: 27.12.16            Andrea Eriksen.: 326-2015-16135 
  
[adresse] 
Det vedtagne budget for 2015 indeholder flere hensigtserklæringer.  
Af hensigtserklæring nr. 26 fremgår det, at det skal undersøges, om det er muligt at etablere et samarbejde med en 
anden kommune om at føre tilsyn med hinandens ældrecentre. 
  
I [adresse] tilsynspolitik er det beskrevet, at der udføres struktureret tilsyn både på de kommunale 
plejecentre, men også hos private samt kommunale fritvalgsleverandører, hvorfor fritvalgsområdet er inkluderet i 
administrationens videre arbejde med spørgsmålet i hensigtserklæringen. 
  
I Visitations- og Hjælpemiddelenheden, hvor tilsyn med både kommunens plejecentre samt tilsyn med private og 
kommunale leverandører i fritvalgsområdet varetages, er der hos de omgrænsende kommuner forespurgt om deres 
tilsynsmetode på området. 
De fleste af nabokommunerne køber sig til tilsyn på plejecentrene hos en privat leverandør, hvorimod tilsyn med 
fritvalgsområdet ikke udføres med en struktureret tilgang. Der følges op på den enkelte borgers leverancer ved 
visitationsbesøg, men samtaler med ledere, medarbejdere samt borgere fra en tilsynsmyndighed udføres kun hos få 
af nabokommunerne. 
Konklusionen er umiddelbart, at det ikke er ligetil blot at bytte opgave med en anden kommune, som tilsynsopgaven 
pt. løses. Der er vedhæftet et notat med konklusionerne fra nabokommunerne vedr. tilsyn på Ældreområdet. 
  
BEHANDLING 
Ældre- og Sundhedsudvalget, Økonomiudvalget, Kommunalbestyrelsen. 
  
INDSTILLING 
Visitations- og hjælpemiddelchefen indstiller 
· at orienteringen tages til efterretning. 
· at det på denne baggrund besluttes, at der ikke arbejdes videre med Hensigtserklæring nr. 26. 
  
ØKONOMISKE KONSEKVENSER 
Ingen økonomiske konsekvenser. 
Ældre- og Sundhedsudvalgets møde den 2. februar 2015: 
Udvalget vedtog at anbefale visitations- og hjælpemiddelchefens indstilling. 
Økonomiudvalgets møde den 18. februar 2015: 
Økonomiudvalget vedtog at anbefale Ældre- og Sundhedsudvalgets indstilling. 
  
Bilag 
  
  
  
  
  
Tilsyn på ældreområdet i nabokommuner 
326-2015-17453 
Kommunalbestyrelsens møde den 25. februar 2015: 
Kommunalbestyrelsen vedtog at godkende Økonomiudvalgets indstilling. 
